**OBČINA RENČE-VOGRSKO PREDLOG**

**OBČINSKI SVET SKRAJŠANI POSTOPEK**

**ODLOK O SPREMEMBAH IN DOPOLNITVAH ODLOKA O USTANOVITVI SOSVETA ZA ZAGOTAVLJANJE VEČJE VARNOSTI OBČANOV**

*PRAVNA PODLAGA:*

* 35. člen Zakona o organiziranosti in delu v policiji (Uradni list RS, št. 15/13, 11/14, 86/15, 77/16, 77/17, 36/19, 66/19 – ZDZ in 200/20)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Tarik Žigon, župan

*PRIPRAVLJALEC:*

Ana Vuk, direktorica občinske uprave

*OBRAZLOŽITEV:*

Občinska uprava Občine Renče-Vogrsko predlaga Občinskemu svetu Občine Renče-Vogrsko v sprejem predlog Odloka o spremembah in dopolnitvah Odloka o ustanovitvi sosveta za zagotavljanje večje varnosti občanov (v nadaljevanju: odlok).

S predlaganim odlokom se spreminja število članov sosveta iz 11 članov na 12 članov. Veljavni Odlok o ustanovitvi sosveta za zagotavljanje večje varnosti občanov (Uradno glasilo Občine Renče–Vogrsko, št. 9/08) v tretjem odstavku 4. člena določa naslednje člane:

1. župan, kot predsednik sosveta za varnost občanov;

2. komandir Policijskega oddelka Šempeter;

3. predstavnik, ki ga imenuje občinski svet izmed sebe;

4. tajnik občine Renče-Vogrsko;

5. predsednik Krajevne skupnosti Renče;

6. predsednik Krajevne skupnosti Bukovica-Volčja Draga;

7. predsednik Krajevne skupnosti Vogrsko;

8. ravnatelj Osnovne šole Lucijana Bratkoviča – Bratuša Renče;

9. predsednik Odbora za družbene dejavnosti;

10. poveljnik civilne zaščite;

11. predsednik društva Mladi Renče-Vogrsko.

V nadaljevanju je še določeno, da se v delovanju sosveta kot nestalni člani lahko vključujejo tudi drugi predstavniki organov, organizacije in društev, ki neposredno ali posredno lahko vplivajo na varnost občanov. K sodelovanju jih povabi župan na lastno pobudo ali na pobudo občinskega sveta.

V odloku se popravlja tudi besedilo »Policijski oddelek Šempeter« z besedilom »Policijsko upravo Nova Gorica«.

Predlaga se sprejem po skrajšanem postopku, ker gre za manj zahtevno spremembo odloka.

*RAZLOGI ZA SPREJETJE:*

Zmanjšanje števila članov sosveta.

*OCENA STANJA:*

V letu 2008 je bil sprejet Odloka o ustanovitvi sosveta za zagotavljanje večje varnosti občanov (Uradno glasilo Občine Renče–Vogrsko, št. 9/08).

*CILJI IN NAČELA:*

/

*FINANČNE IN DRUGE POSLEDICE:*

Predlog odloka nima finančnih posledic za občinski proračun in druga javna finančna sredstva.

Pripravila:

Ana Vuk, direktorica občinske uprave

Predlog odloka:

Na podlagi tretjega odstavka 35. člena Zakona o organiziranosti in delu v policiji (Uradni list RS, št. 15/13, 11/14, 86/15, 77/16, 77/17, 36/19, 66/19 – ZDZ in 200/20) je Občinski svet Občine Renče-Vogrsko na . redni seji dne sprejel

**O D L O K**

**O SPREMEMBAH IN DOPOLNITVAH ODLOKA O USTANOVITVI SOSVETA ZA ZAGOTAVLJANJE VEČJE VARNOSTI OBČANOV**

**1. člen**

V Odloku o ustanovitvi sosveta za zagotavljanje večje varnosti občanov (Uradno glasilo Občine Renče–Vogrsko, št. 9/08) se v 1. členu v prvem odstavku besedilo «Policijskim oddelkom Šempeter« nadomesti z besedilom »Policijsko postajo Nova Gorica«.

**2. člen**

V 4. členu se tretji odstavek spremeni tako, da se glasi:

» Sosvet sestavljajo:

1. župan kot predsednik sosveta za varnost občanov;
2. predstavnik občinske uprave Občine Renče-Vogrsko;
3. predstavnik Policijske uprave Nova Gorica;
4. predstavnik občinskega sveta;
5. predstavnik Krajevne skupnosti Renče;
6. predstavnik Krajevne skupnosti Bukovica-Volčja Draga;
7. predstavnik Krajevne skupnosti Vogrsko;
8. predstavnik Osnovne šole Lucijana Bratkoviča – Bratuša Renče;
9. predstavnik POŠ Vogrsko;
10. poveljnik civilne zaščite Občine Renče-Vogrsko;
11. predstavnik PGD Renče;
12. vodja skupne medobčinske uprave.«.

**3. člen**

Ta odlok začne veljati petnajsti dan po objavi v Uradnih objavah v občinskem glasilu.

Številka:

Datum:

**Tarik Žigon**

**Župan**